रिटायर्ड बैंक मैनेजर व सलाहकार विजेंद्र कुमार मेहता ने बताया कि उनकी बेटी आस्ट्रेलिया से पोस्ट ग्रेजुएट कर रही है। उसे पैसा अस्ट्रेलियन डॉलर में चाहिए, मगर आरबीआई के नियम के चलते पहले रुपया यूएस डॉलर में बदला जाता है फिर आस्ट्रेलियन डॉलर में। इससे दो बार एक्सचेंज चार्ज देना पड़ता है। जून में पैसा भेजा था, तब से आस्ट्रेलियन डॉलर पर नजर बनाए हूं, वह 50 से 54 रुपए के बीच चल रहा है, मगर यूएस डॉलर तब 60 के आसपास था और अब 70 पार है, जल्द ही 75 छू जाएगा। जबकि आस्ट्रेलियन और यूएस डॉलर में इतना अंतर नहीं आया है। डॉलर के मुुकाबले हमारा रुपया कमजोर हुआ है, जिसका खामियाजा हजारों-लाखों अभिभावकों को भुगतना पड़ेगा। पिछली बार जून मेें 7 लाख 80 हजार के करीब रुपए भेजे थे, अबकि बार डॉलर के बढऩे के चलते सवा आठ लाख भेजने पड़ेंगे। जबकि बेटी को आस्ट्रेलियन डॉलर में उतना ही मिलेगा, जितना तब मिला था। इस तरह डॉलर बढऩे से एक सेमेस्टर पर लगभग 50 हजार रुपए अधिक फीस देनी होगा।